Pieksämäen kuuromykkäkoti
Pieksämäen kuuromykkäkoti. Monella tavalla nykyaikana huolehditaan aistinviallisista ja muista yhteiskunnan onnettomista. Paitsi että valtio ylläpitää useampia aistiviallisten kasvatuslaitoksia, ovat monet, yksityisetkin, säälien heidän kovaa kohtaloaan, uhranneet varojaan heidän hyväkseen. Täten on saanut alkunsa Pieksämäen kuuromykkäkotikin, jonka perustamiseen sisarukset Sofia ja Angelique Bowallius ovat testamentissaan määränneet koko suuren omaisuutensa. Mainitun laitoksen tarkoitus on totuttaa kuuromykkiä tyttöjä kaikkiin kodissa ja maataloudessa esiintyviin askareihin ynnä käsitöihin ja oppiajan päätyytyä mahdollisuuden mukaan hankkia heille sopiva työ-ala. Laitokseen otetaan joka syksy marraskuun alusta 10 uutta oppilasta, jotka 2-vuotisella oppiajalla saavat vapaan opetuksen ja ylläpidon sekä vapaat matkat valtionrautateillä ja varattomat myöskin vaatetuksen. Sisäänpääsy-vaatimuksena on, että hakija on täyttänyt 18 vuotta, on terve ja vähintäin viisi vuotta käynyt kuuromykkäkoulua.

Kun kuuromykät harvoin itse ymmärtävät etujansa valvoa on täten tahdottu heidän holhojiaan ja ystäviään huomauttaa mainitun laitoksen olemassa olosta.

[Lähde: Uusi Suometar 26.7.1908 sivu 4]

Anonyymi
Uusi Suometar
1908